
ДО ОБЩИНСКИ СЪВЕТ

ГР. НЕСЕБЪР    
ПРЕДЛОЖЕНИЕ

от

от инж. Ирина Димова – Началник отдел  „ Устройство на територията“ към Дирекция „Устройство на територията“, инвестиционно планиране, строителство и контрол върху строителството“ при община Несебър
Относно: Одобряване на задание за проектиране и разрешаване  изработването на ПУП – План за застрояване на поземлен имот с идентификатор 02703.24.98, находящ се в с. Баня, община Несебър.
Уважаеми госпожи и господа общински съветници,

В общинска администрация Несебър е постъпило заявление с вх. № Н2-УТ-4732/30.06.2026г. от Анета Маркова, представлявана от арх. Димана Жекова, с адрес гр. Бургас, пл. „Баба Ганка“ №4, офис 5, с искане за разрешение за изработване на ПУП – ПЗ по отношение на поземлен имот с идентификатор 02703.24.98 по кадастралната карта на с. Баня, община Несебър, област Бургас, и промяна на предназначението му от земеделска земя в урбанизирана. 
Поземлен имот с идентификатор 02703.24.98 по КККР на с. Баня, е с площ 1808 кв. м, вид територия /начин на трайно предназначение на територията/ - „Земеделска“ и начин на трайно ползване /НТП/ „Пасище“, видно от приложената към преписката скица №15-794601 от 01.06.2026г. на АГКК.
В производството възложителят е представил по отношение на собствеността си Нотариален акт за покупко - продажба на недвижим имот №13, том II, рег.№1310, дело №204 от 11.02.2026г., вписан с акт №122, вх.рег.№921, том 3, дело №514 от 11.02.2026г. в Служба по вписванията гр. Несебър, с които доказва наличие на правен интерес.
Имотът попада извън зона „А“ и  зона „Б“  по ЗУЧК.
Към преписката е приложено задание, съобразено с изискванията на чл. 125, ал. 1 и 2 от ЗУТ, отреждането и показателите са съгласно посочените по - горе устройствени разработки, ЗУТ и Наредба № 7 за ПНУОВТУЗ. ПИ 02703.24.98 е разположен в територия, предвидена по ТУП на община Несебър за „Пасища, мери, мочурища“. Заданието е комплектовано и с писмо изх.№ ПД-2027-3/ 25.06.2026г. на РИОСВ – гр. Бургас,  дадено по реда на чл.125, ал.7 от ЗУТ. 

С представеното задание за ПУП – ПЗ се предлага за ПИ 02703.24.98 да се установи устройствена зона „Жм“, предназначение „За жилищно строителство“, и следните устройствени показатели: Плътност на застрояване ≤60%, Кинт.≤1,2, Нмакс≤10м (до 3 етажа, минимално озеленяване≤ 40%, начин на застрояване – свободно. 
По отношение за промяната на предназначението на имота следва да се проведат и процедурите по ЗОЗЗ.  
По преписката се съдържа протоколно решение т.15.2 от Протокол №5/08.07.2026г. на ОбЕСУТ – Несебър, с което заданието е прието.
Като съобразих изложеното и предвид действащата нормативна уредба, регламентираща тези въпроси, считам че са налице необходимите предпоставки да бъде разрешено изработване на ПУП - ПЗ за имота.

Мотивиран от изложеното и на основание чл. 124а, ал.1 от ЗУТ във вр. с чл. 110, ал. 1, т. 3 от ЗУТ и правомощията, предоставени ми със Заповед №3039/23.09.2026г. на Кмета на община Несебър 
ПРЕДЛАГАМ на Общински съвет – Несебър следния

ПРОЕКТ ЗА РЕШЕНИЕ

На основание чл.124а, ал.1 и ал.5 от ЗУТ във връзка с чл.21, ал.1, т.11 от ЗМСМА и след като се убеди, че са спазени законовите изисквания, Общински съвет – Несебър разрешава изработването на проект за ПУП - ПЗ за поземлен имот с идентификатор 02703.24.98 по кадастралната карта и кадастралните регистри на с. Баня, целият с площ 1 808кв.м, с начин на трайно предназначение на територията „Земеделска“  и начин на трайно ползване „Пасище“, с който план за ПИ 02703.24.98 се установява устройствена зона „Жм“, предназначение „За жилищно строителство“, с установяване на следните устройствени показатели: Плътност на застрояване ≤60%, Кинт.≤1,2, Нкорниз≤10м, минимално озеленяване≤ 40%, начин на застрояване – свободно.
На основание чл.124б, ал.1 от ЗУТ одобрява приложеното задание по чл.125, ал.2 от ЗУТ за изработване на проекта на ПУП-ПЗ, ведно с графичната част към него.
Решението да се разгласи по реда на чл.124б, ал.2 от ЗУТ.   
На основание чл. 124б, ал. 4 от ЗУТ решението не подлежи на обжалване.

Екземпляр от решението да се връчи на заявителя и изпрати на Кмета на Община Несебър за сведение и изпълнение.      
                                                       ИНЖ. ИРИНА ДИМОВА ……………………

      Началник отдел  „ Устройство на територията“ към Дирекция „Устройство на територията, инвестиционно планиране, строителство и контрол върху строителството“ при община Несебър                                                                  Упълномощена съгласно Заповед № 3039/23.09.2026г.
Съгласувано с: адв. Цена Вичева……………………….
Изготвил: Женя Митева, ст. специалист. „УТ”: .............................

